Ιωάννης Φικιώρης

Ο Ιωάννης Φικιώρης του Βασιλείου (1917 - 29 Δεκεμβρίου 2014) ήταν Έλληνας δικηγόρος και πολιτικός. Μετά τη Μεταπολίτευση υπηρέτησε ως βουλευτής και ως υπουργός με τη Νέα Δημοκρατία.  

Βιογραφικά στοιχεία
Προσωπική ζωή και σπουδές
Γεννήθηκε στη Σπάρτη και καταγόταν από παλαιά οικογένεια αγωνιστών και πολιτικών που ανάγει στο 1821 και έπειτα. Σπούδασε Νομικά και Πολιτικές - Οικονομικές Επιστήμες στο Πανεπιστήμιο των Αθηνών. Στα νεανικά του χρόνια ασχολήθηκε με τον αθλητισμό με τον Εθνικό Γυμναστικό Σύλλογο, με διακρίσεις στους δρόμους ταχύτητας. Παντρεύτηκε σε πρώτο γάμο την Αργυρώ Ρέλια με την οποία απέκτησε την μοναχοκόρη του Αλίκη. Σε δεύτερο γάμο παντρεύτηκε την Ρένα Μαυρίκη.Κούλα Παπαδάκη-Κάκαρη, Προσωπικότητες από τον πολιτικό κόσμο της Ελλάδας:αρχηγοί κομμάτων- υπουργοί - υφυπουργοί- γενικοί γραμματείς- νομάρχες και δήμαρχοι, τ. 2, Αθήνα 1975, σελ. 232. Εργάστηκε ως δικηγόρος από την ηλικία των 25 ετών μέχρι το θάνατό του, επί 70 χρόνια. Απεβίωσε ο Σπαρτιάτης πολιτικός Ιωάννης Φικιώρης , lakonikos.gr, 8-1-2015, ανάκτηση 28-6-2015.

Πολιτική σταδιοδρομία
Εξελέγη βουλευτής στις εκλογές του 1974 με τη Νέα Δημοκρατία στην εκλογική περιφέρεια του Δήμου Αθηνών και το 1977 στην εκλογική περιφέρεια Α΄ Αθηνών. Κοινοβουλευτική θητεία, ιστοσελίδα Ελληνικού Κοινοβουλίου. Το 1975 υπήρξε μέλος της Επιτροπής για την Αναθεώρηση του Συντάγματος, μαζί με άλλους 36 πολιτικούς. Από τις 10 Σεπτεμβρίου 1976 ως τις 21 Σεπτεμβρίου 1977 χρημάτισε υφυπουργός Οικονομικών στην κυβέρνηση Καραμανλή.ΓΓ της Κυβέρνησης - Η σύνθεση και οι μεταβολές στην κυβερνητική δομή στην κυβέρνηση Καραμανλή 1974. Στην κυβέρνηση του Γεωργίου Ράλλη υπηρέτησε ως υπουργός Εμπορικής Ναυτιλίας από τις 10 Μαΐου 1980 ως τις 21 Οκτωβρίου 1981.ΓΓ της Κυβέρνησης  - Η σύνθεση και οι μεταβολές στην κυβερνητική δομή] στην κυβέρνηση Ράλλη του 1980 Το 2008 τιμήθηκε με τον Ταξιάρχη του Τάγματος του Φοίνικος από τον Πρόεδρο της Δημοκρατίας.

Θάνατος
Ο Ιωάννης Φικιώρης είχε αποκληθεί "αριστοκράτης πολιτικός". Τα τελευταία χρόνια της ζωής του υπήρξε πρόεδροςΒιοχάλκο: Ο κ. Ιωάννης Φικιώρης νέος πρόεδρος Δ.Σ., Capital.gr, 6-9-2013, ανάκτηση 28-6-2015. και επί 60 χρόνια νομικός σύμβουλος της "ΒΙΟΧΑΛΚΟ .Ε.".Βιοχάλκο: «Μονόδρομος η ευρωπαϊκή οδός» τονίζει ο πρόεδρος της Ι. Φικιώρης, kathimerini.gr, 12-11-2013, ανάκτηση 28-6-2015.

Πέθανε στην Αθήνα στα τέλη του 2014 σε ηλικία 97 ετών και κηδεύτηκε στις 2 Ιανουαρίου 2015 από το Πρώτο Νεκροταφείο.Ελένη Μπίστικα, Αποχαιρετισμός στον Ιωάννη Β. Φικιώρη, έγκριτο νομικό και πολιτικό με ήθος και συνέπεια, kathimerini.gr, Απόψεις, 31-12-2014, ανάκτηση 28-6-2015.

 Παραπομπές 

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Α΄ Αθηνών
Κατηγορία:Έλληνες υφυπουργοί Οικονομικών
Κατηγορία:Έλληνες υπουργοί Εμπορικής Ναυτιλίας
Κατηγορία:Έλληνες δικηγόροι του 20ού αιώνα